МӘСІМОВ - "МӘҢГІЛІК" ПРЕМЬЕР...
"МӘСІМОВ - "МӘҢГІЛІК" ПРЕМЬЕР..." | "https://abai.kz/post/43746"
TITLE: МӘСІМОВ - "МӘҢГІЛІК" ПРЕМЬЕР...
URL: https://abai.kz/post/43746
META: "МӘСІМОВ - "МӘҢГІЛІК" ПРЕМЬЕР..." | "https://abai.kz/post/43746"
DATE: 25.03.2016
AUTHOR(s): Абай-Ақпарат
TOTAL WORDS: 331
TEXT: «Кәрім Қажымқанұлы Мәсімов төртінші рет ҚР Үкімет басшысы болып тағайындалды», — деп хабарлайды Абай-ақпарат. Таңдау құқығы болған 107 депутаттың 96-сы қолдап, 4-і қарсы шықты. Ал, қалған 7-і қалыс қалды. Ол — 2014 жылдың 7 сәуірінен бастап ҚР Үкіметі басшысы, Қазақстан Республикасының Премьер-Министрі (2007-2012), мемлекет қайраткері. Мамандығы бойынша қаржыгер, заңгер, қытайтанушы, экономика ғылымдарының докторы. Кәрім Қажымқанұлы Мәсімов — 1965 жылы маусымның 15 күні Қазақстанның Целиноград қаласында дүниеге келген. Әкесі — Қажымқан Қасымұлы Мәсімов. Анасы — Элеонора (Ажибекова) Кәрімқызы Мәсімова. Білімі: 1982 жылы Алматы қаласындағы Республикалық физика-математика мектебін үздік бітірді. 1985 жылы Мәскеу қаласындағы П.Лумумба атындағы Халықтар Достығы университетінде араб филологиясы бойынша білім алды. 1988 жылы Пекиндегі Тіл білімі институтында оқыған. 1991 жылы Қытайдағы Ухань заң университетін, 1995 жылы Қазақ мемлекеттік Басқару академиясын бітірген. 1999 жылы Колумбия университетінде (Нью-Йорк) топ-менеджерлер даярлау бағдарламасынан өткен. Орыс, қазақ, Ағылшын, қытай, араб тілдерін меңгерген. Қызмет жолы: 1991 жылы — Қытай Халық Республикасындағы КСРО Сауда өкілдігінің құқықтық мәселелер бойынша кеңесші. 1991 жылы ҚР Еңбек министрлігінде сыртқы экономикалық байланыс бөлімінің бастығы, Бас экономист. 1992 жылы «Қазақпригранторг» фирмасының басшысы, Үрімші (Қытай) қаласындағы «Қазақинторг» өкілдігінде жетекші маман, директор орынбасары. 1993 жылы «Акцепт» ЖШС басшысының ішкі экономикалық мәселелер жөніндегі директор орынбасары қызметін атқарады. 1994 жылы Гонконг қаласындағы Қазақ сауда үйінің басқарушы директоры. 1995 жылы «Алматы сауда-финанс банкі» ЖАҚ Басқармасының бастығы, 1996 жылдың қыркүйек айынан «ТұранӘлембанк» Басқармасы бастығының міндетін орындаушы, 1997 жылдың тамыз айынан бастап «Қазақстан Халық жинақ банкі» ААҚ Басқармасы бастығының 1-орынбасары, қыркүйек айынан бастап бастығы, 2000 жылдың тамыз айынан ҚР Транспорт және коммуникация министрі, 2001 жылдың қарашасынан ҚР Премьер-Министрінің орынбасары, 2002 жылдың шілдесінен ҚР Президентінің көмекшісі, 2006 – 07 жылдары ҚР Премьер-Министрінің орынбасары қызметтерін атқарған. 2007 ж. қантардың 10-ында Қазақстан Республикасының Президенті жарлығыменен Қазақстан премьер-министрі болып тағайындалады. 2011 жылдың 2 қарашасында Кәрім Мәсімов «Қазақша Уикипедиа» жобасын өз қамқорлығына алатынын хабарлады. 2012 жылдың 24 қыркүйек күні Кәрім Мәсімов Үкімет басшысы ретінде жұмыстан кететіндігі туралы арызын берді. Президент Н.Назарбаев өтінішті қабылдады . Сол күні М.Мәсімов Президент Әкімшілігінің Басшысы ретінде тағайындалды. 2014 жылдың 7 сәуірінен Қазақстан Республикасының Президенті жарлығыменен Қазақстан премьер-министрі болып тағайындалады. Abai.kz
